Pozdravljen osmošolec, osmošolka na prvi uri matematike na daljavo.

Vsak dan se uči sproti po svojem urniku in vse, kar boš počel, zapiši v matematični zvezek. Vsak dan zapiši tudi **datum** in **uro** koliko časa si namenil učenju matematike. Učiteljici bova zvezek pregledali, ko se spet vrnemo v šolske klopi.

Začnimo z današnjo 1. uro pouka na daljavo.

Navodilo za delo:

1. Pri zadnji uri matematike smo govorili o medsebojni odvisnosti količin. V zvezku preberi, kdaj so količine spremenljive in kdaj konstantne. Zapisali smo, da so spremenljive količine med seboj pogosto odvisne. Odvisnost med njimi lahko prikažemo na različne načine in to boš danes spoznal.
2. **Zapiši naslov**: PONAZARJANJE ODVISNIH KOLIČIN (v 1. skupini ste naslov že napisali) in **v učbeniku na strani 110 in 111 preberi zgodbo** o babici in njenih meritvah. Spoznal boš, da medsebojno odvisnost prikažemo na več načinov in si jih boš **zapisal v zvezek.**

Sedaj poglej rešeni primer v učbeniku na strani 111. Ti boš naredil po enakem postopku, vendar boš prikazal odvisnost med obsegom enakostraničnega trikotnika in dolžinami stranic tega trikotnika (v 1 skupini ste že začeli). Torej, **zapiši primer**: Obseg enakostraničnega trikotnika je odvisen od dolžine stranic. Po vrsti zapiši prikaz vseh 4 točk:

1. **PREDPIS**: razmisli in zapiši
2. **ENAČBA**: zapiši obrazec za računanje obsega in označi katera je odvisna in katera neodvisna spremenljivka
3. **PREGLEDNICA**: za dolžino stranice izberi poljubna cela in tudi decimalna števila
4. **GRAF**: iz preglednice izpiši urejene pare in nariši graf. Bodi pozoren, da na vodoravno os nanašamo neodvisno spremenljivko, na navpično os pa odvisno spremenljivko.

**V zvezek zapiši**: Graf medsebojne odvisnosti med obsegom in stranico enakostraničnega trikotnika je poltrak z izhodiščem 0.

Dodaj še:

**5. DIAGRAM:** sam poskusi narisati stolpčni diagram (spodnja slika je samo primer, ti

upoštevaj podatke iz tvoje preglednice).

obseg (cm) **Primer**

1. **V učbeniku na strani 113 reši nalogo 5 in 8 – rešuj v zvezek**. Da bo učenje bolj zanimivo, si lahko pomagaš z iUčbenikom: <https://eucbeniki.sio.si/mat8/827/index2.html> (zgoraj levo imaš kazalo in opis vsake strani, po straneh se lahko pomikaš tudi s klikom na puščice na spodnji levi in desni strani).

**Svoje delo si za danes končal. Čestitam**. Ne pozabi zapisati, koliko časa si porabil za današnje delo.

Če mi želiš kaj sporočiti ali zastaviti kakšno vprašanje, pošlji sporočilo na naslov:

[klavdija.majcen@guest.arnes.si](mailto:klavdija.majcen@guest.arnes.si) ali [marta.silak@os-dornava.si](mailto:marta.silak@os-dornava.si)